Public procurement notice: Additional Information
Published: 2019-03-29
Buyer: Digitaliseringsstyrelsen
Country: DK
Contract type: Services
Procedure: Competitive procedure with negotiation
CPV classification: 72000000 | 72200000 | 72211000: Systems and user software programming services | 72212000: Platform-specific software programming services | 72212900: Miscellaneous software programming services
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbuddet vil omhandle videreudvikling, vedligeholdelse, forvaltning og support af NemLog-in samt drift af udvalgte komponenter i NemLog-in. NemLog-in spiller en central rolle i Danmarks digitale infrastruktur ved at gøre det muligt for borgere og virksomheder at logge ind på offentlige selvbetjeningsløsninger. Drift af NemLog-in har været udbudt i et separat udbud, jf. udbudsbekendtgørelse nr. 2017/S 213-442780 af 7.11.2017. For en nærmere beskrivelse af kontrakten se afsnit II.2.4).
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i punkt I.3). Her tilgås udbuddet under »Igangværende offentlige udbud«. For at få adgang til udbudsmaterialet, skal ansøger være registreret eller registrere sig som bruger.
Til punkt I.3) bemærkes, at ordregiver på grund af et fortrolighedshensyn, jf. udbudslovens § 132, stk. 2, jf. § 5, stk. 2, har undladt at give fri, direkte og fuld elektronisk adgang til en begrænset del af udbudsmaterialet i form af kildekode, der stilles til rådighed i et fysisk datarum, og anden fortrolig dokumentation, der udleveres på krypteret USB. Se udbudsbetingelserne.
Såfremt ansøgningen indeholder flere udgaver (versioner) af samme dokument, vil seneste uploadede udgave være den gældende.
Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem. Spørgsmål skal stilles senest den 5. marts, kl. 10:00. Spørgsmål stillet herefter besvares, hvis de er modtaget så betids, at ordregiver kan nå at fremskaffe de nødvendige oplysninger og meddele svarene senest 6 dage inden ansøgningsfristens udløb. Spørgsmål, der modtages senere end 6 dage før fristens udløb, kan ikke forventes besvaret. Mht. kommunikation i tilbudsfasen, henvises der til udbudsbetingelserne.
Interesserede bedes holde sig orienteret via det elektroniske udbudssystem. Såfremt ansøger oplever problemer med systemet, kan support kontaktes på mail, dksupport@eu-supply.com eller telefon, (+45) 70 20 80 14.
Ansøger skal som sin ansøgning indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold. Ved en sammenslutning af virksomheder, skal der indgives et særskilt ESPD for hver af de deltagende økonomiske aktører. Såfremt ansøgeren baserer sig på andre enheders formåen, skal der indgives et ESPD for hver af disse enheder, som ansøger baserer sig på. Der henvises til ordregivers guide til ESPD.
Ansøgeren vil blive udelukket fra deltagelse i udbudsproceduren, hvis ansøgeren er omfattet af de i udbudslovens § § 135 og 136 nævnte obligatoriske udelukkelsesgrunde, medmindre ansøger har fremlagt tilstrækkelig dokumentation for, at denne er pålidelig i overensstemmelse med udbudslovens § 138.
Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens § § 151-152, jf. § 153.
Til punkt II.2.6) bemærkes, at beløbet udgør et skøn over den forventede kontraktsum for kontraktens fulde løbetid, inkl. prisen for optioner. Skønnet er baseret på det historiske forbrug af NemLog-in samt estimater over de af kontrakten omfattede ydelser i øvrigt, herunder videreudviklingsydelser.
Til punkt II.2.7) bemærkes, at den anførte kontraktlængde er fra transitionsdagen. I forbindelse med kontraktens ophør vil der endvidere være behov for en tidsmæssigt fleksibel udløbsfase med henblik på at sikre en uforstyrret funktion af Nem Log-in i forbindelse med evt. genudbud.
Forud for udbuddet er der gennemført en teknisk dialog. Relevant materiale herfra findes på ordregivers hjemmeside: http://www.digst.dk/It-loesninger/NemLogin/Udbud-af-NemLogin3
Den 28.2.2018, kl. 09:00-11:00 afholdes orienteringsmøde hos Scandic Copenhagen, Vester Søgade 6, 1601 København V. Se udbudsbetingelserne.
Ordregiver kan anvende fremgangsmåden i udbudslovens § 159, stk. 5, hvis ansøgninger eller tilbud ikke opfylder udbudsmaterialets formelle krav.